# Den Europæiske Unions C 91I/2021

| | ISSN 1977-0871 |
| --- | --- |
| Den Europæiske Unions
  Tidende | C 091I |
| | |
| Dansk udgave | Meddelelser og oplysninger | 64. årgang18. marts 2021 |

ISSN 1977-0871

Den Europæiske Unions

Tidende

C 091I

Dansk udgave

Meddelelser og oplysninger

64. årgang18. marts 2021

---

| Indhold | Side |
| --- | --- |
| | II   Meddelelser |
| | FÆLLES ERKLÆRINGER |
| | Europa-Parlamentet |
| 2021/C 91 I/01 | Fælles erklæring fra Europa-Parlamentet, Rådet og Europa-Kommissionen om konferencen om Europas fremtid — Samarbejde med borgerne om demokrati — Opbygning af et mere modstandsdygtigt Europa | 1 |

Indhold

Side

II   Meddelelser

FÆLLES ERKLÆRINGER

Europa-Parlamentet

2021/C 91 I/01

Fælles erklæring fra Europa-Parlamentet, Rådet og Europa-Kommissionen om konferencen om Europas fremtid — Samarbejde med borgerne om demokrati — Opbygning af et mere modstandsdygtigt Europa

1

---

| | IV   Oplysninger |
| --- | --- |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Europa-Parlamentet |
| 2021/C 91 I/02 | Meddelelse fra Europa-Parlamentet vedrørende Den Europæiske Borgerpris — CIVI EUROPAEO PRAEMIUM | 5 |

IV   Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

2021/C 91 I/02

Meddelelse fra Europa-Parlamentet vedrørende Den Europæiske Borgerpris — CIVI EUROPAEO PRAEMIUM

CIVI EUROPAEO PRAEMIUM

5

---

| DA | |
| --- | --- |

DA

---

II Meddelelser

FÆLLES ERKLÆRINGER

Europa-Parlamentet

| 18.3.2021 | DA | Den Europæiske Unions Tidende | CI 91/1 |
| --- | --- | --- | --- |

18.3.2021

DA

Den Europæiske Unions Tidende

CI 91/1

---

Fælles erklæring fra Europa-Parlamentet, Rådet og Europa-Kommissionen om konferencen om Europas fremtid

Samarbejde med borgerne om demokrati — Opbygning af et mere modstandsdygtigt Europa

(2021/C 91 I/01)

Schumanerklæringen lagde for 70 år siden fundamentet til Den Europæiske Union. Den indledte et enestående politisk projekt, der bragte fred og velstand og forbedrede alle EU-borgeres liv. Det er nu hensigtsmæssigt at reflektere over vores Union, de udfordringer, vi står over for, og den fremtid, vi ønsker at opbygge sammen med henblik på målet om at styrke europæisk solidaritet.

Den Europæiske Union har siden sin oprettelse håndteret en lang række udfordringer. Med covid-19-pandemien blev Den Europæiske Unions unikke model udfordret som aldrig før. Europa kan og skal også lære af erfaringerne fra disse kriser og inddrage borgere og lokalsamfund tæt.

Den Europæiske Union skal vise, at den kan give svarene på borgernes bekymringer og ambitioner. Europæisk politik skal give inkluderende svar på de opgaver, der kendetegner vores generation: at gennemføre den grønne og den digitale omstilling og samtidig styrke Europas modstandsdygtighed, dets samfundspagt og den europæiske industris konkurrenceevne. Den skal adressere uligheder og sikre, at Den Europæiske Union er en retfærdig, bæredygtig, innovativ og konkurrencedygtig økonomi, der ikke lader nogen i stikken. For at tackle de geopolitiske udfordringer i det globale miljø efter covid-19 er Europa nødt til at være mere assertivt og indtage en førende global rolle med hensyn til at fremme sine værdier og standarder i en stadig mere urolig verden.

Den øgede valgdeltagelse under valget til Europa-Parlamentet i 2019 afspejler EU-borgernes stigende interesse i at spille en mere aktiv rolle i beslutningerne om Unionens fremtid og politikker.

Konferencen om Europas fremtid vil skabe et nyt rum for debat med borgerne om at håndtere Europas udfordringer og prioriteter. EU-borgere fra alle samfundslag og hjørner af EU vil kunne deltage, og unge europæere vil spille en central rolle i udformningen af det europæiske projekts fremtid.

Vi ønsker som formænd for Europa-Parlamentet, Rådet og Europa-Kommissionen, at borgerne deltager i dialogen og får indflydelse på Europas fremtid. Vi forpligter os hermed til i fællesskab at lytte til europæerne og følge op på anbefalingerne fra konferencen under fuld overholdelse af vores kompetencer og nærheds- og proportionalitetsprincippet, der er forankret i EU-traktaterne.

Vi vil gribe anledningen til at understøtte det europæiske projekts demokratiske legitimitet og funktion og fastholde EU-borgernes støtte til vores fælles mål og værdier ved at give dem flere muligheder for at komme til orde.

Konferencen er et fælles anliggende for Europa-Parlamentet, Rådet og Europa-Kommissionen, der handler som ligeværdige partnere sammen med Den Europæiske Unions medlemsstater. Som underskrivere af denne fælles erklæring forpligter vi os til at samarbejde under hele konferencen og afsætte de nødvendige ressourcer til denne bestræbelse. Vi forpligter os til at arbejde i Europas, borgernes og det europæiske demokratis interesse og styrke forbindelsen mellem europæerne og de institutioner, der tjener dem.

I konferencens regi og under fuld overholdelse af principperne i denne fælles erklæring vil vi tilrettelægge arrangementer i partnerskab med civilsamfundet og interessenter på europæisk, nationalt, regionalt og lokalt plan, med nationale og regionale parlamenter, Regionsudvalget, Det Økonomiske og Sociale Udvalg, arbejdsmarkedets parter og den akademiske verden. Deres deltagelse vil sikre, at konferencen rækker langt videre end Europas hovedstæder og når ud i alle hjørner af Unionen. Arrangementerne vil blive tilrettelagt efter et sæt fælles principper, der skal fastlægges af konferencens strukturer.

Vi opfordrer andre institutioner og organer til at deltage i denne europæiske demokratiske øvelse. Sammen vil vi gøre denne konference til en succes. Vi vil opfordre konferencen til at nå frem til konklusioner senest i foråret 2022 med henblik på at udstikke retningslinjer for Europas fremtid.

a.   Hvordan

Konferencen om Europas fremtid er en borgerfokuseret øvelse, der begynder nedefra, hvor europæerne kan give deres mening til kende om, hvad de forventer af Den Europæiske Union. Den vil give borgerne en større rolle i udformningen af Unionens fremtidige politikker og ambitioner og forbedre dens modstandsdygtighed. Det vil ske gennem en lang række konferencearrangementer og debatter i hele Unionen og gennem en interaktiv flersproget digital platform.

Sådanne fysiske eller digitale konferencearrangementer kan tilrettelægges på forskellige niveauer, herunder på europæisk, nationalt, tværnationalt og regionalt plan, og vil inddrage civilsamfundet og interessenter. Borgernes deltagelse i disse arrangementer bør sigte mod at afspejle Europas mangfoldighed.

Selv om det i lyset af foranstaltninger til fysisk distancering og lignende begrænsninger i forbindelse med covid-19 er af central betydning, at arbejde og aktiviteter kan foregå digitalt, bør fysisk deltagelse og personlige udvekslinger være en væsentlig del af konferencen.

På europæisk plan forpligter EU-institutionerne sig til at tilrettelægge EU-borgerpaneler.

Disse bør være repræsentative for så vidt angår borgernes geografiske oprindelse, køn, alder, socioøkonomiske baggrund og/eller uddannelsesniveau. Der bør være særlige arrangementer for unge, da deres deltagelse er afgørende for, at konferencen får langsigtet virkning. Panelerne bør tage hensyn til de bidrag, der indsamles som led i konferencen, og som giver input til konferencens plenarforsamling, idet der formuleres et sæt anbefalinger, som Unionen skal følge op på.

Hver medlemsstat og institution kan tilrettelægge yderligere arrangementer i overensstemmelse med deres egne nationale eller institutionelle særtræk og bidrage yderligere til konferencen, f.eks. gennem nationale borgerpaneler eller temaarrangementer, der samler input fra forskellige paneler.

Der vil blive tilrettelagt nationale og europæiske arrangementer som led i konferencen efter et sæt principper og minimumskriterier, der afspejler EU's værdier, som skal fastlægges af konferencens strukturer.

EU-institutionerne vil også række ud til borgerne og fremme bredere, interaktive og kreative former for deltagelse.

Der vil blive indsamlet, analyseret, overvåget og offentliggjort input fra alle konferencerelaterede arrangementer under hele konferencen via en flersproget digital platform. Dette vil være et sted, hvor borgerne kan dele deres idéer og indsende bidrag online.

En feedbackmekanisme skal sikre, at de idéer, der kommer til udtryk under konferencens arrangementer, munder ud i konkrete anbefalinger til EU's indsats.

Konferencen skal referere til de tre institutioner, repræsenteret ved formanden for Europa-Parlamentet, formanden for Rådet og formanden for Europa-Kommissionen, der fungerer som fælles formandskab.

En enkel forvaltningsstruktur vil hjælpe med styringen af konferencen. Den vil sikre en ligelig repræsentation af de tre EU-institutioner og være kønsbalanceret, blandt alle sine komponenter.

Der vil blive nedsat en ledelse. Den vil bestå af en ligelig repræsentation fra Europa-Parlamentet, Rådet og Europa-Kommissionen, der hver har tre repræsentanter og op til fire observatører. COSAC's formandskabstrojka vil deltage som observatør. Regionsudvalget og Det Økonomiske og Sociale Udvalg kan også indbydes som observatører såvel som repræsentanter for andre EU-organer og arbejdsmarkedets parter, hvis det er relevant.

De tre institutioner vil i fællesskab have formandskabet for ledelsen og vil regelmæssigt aflægge rapport til det fælles formandskab. Ledelsen vil være ansvarlig for at træffe afgørelser ved konsensus om konferencens arbejde, dens arbejdsgange og arrangementer, føre tilsyn med konferencen, efterhånden som den skrider frem, og forberede møderne i konferencens plenarforsamling, herunder borgernes input og opfølgningen heraf.

Et fælles sekretariat af begrænset størrelse, hvor der sikres ligelig repræsentation af de tre institutioner vil bistå ledelsen i dens arbejde.

Konferencens plenarforsamling vil sikre, at anbefalingerne fra de nationale borgerpaneler og EU-borgerpanelerne, grupperet efter temaer, drøftes uden et på forhånd fastlagt resultat og uden at indskrænke rammerne til forud fastlagte politikområder. Konferencens plenarforsamling mødes mindst hver sjette måned og består af repræsentanter fra Europa-Parlamentet, Rådet og Europa-Kommissionen samt repræsentanter for alle de nationale parlamenter på lige fod, og borgere. Regionsudvalget og Det Økonomiske og Sociale Udvalg, arbejdsmarkedets parter og civilsamfundet vil også være repræsenteret. Unionens højtstående repræsentant for udenrigsanliggender og sikkerhedspolitik vil være tilknyttet, når EU's internationale rolle drøftes. Der kan indbydes repræsentanter for centrale interessenter. Ledelsen vil udarbejde og offentliggøre konklusionerne fra konferencens plenarforsamling.

Konferencens strukturer vil fra starten og på basis af konsensus fastlægge, hvordan der skal rapporteres om resultaterne af de forskellige aktiviteter, der gennemføres inden for rammerne af konferencen. Konferencens endelige resultater vil blive afspejlet i en rapport til det fælles formandskab. De tre institutioner vil hurtigt undersøge, hvordan der effektivt kan følges op på denne rapport inden for deres respektive kompetenceområder og i overensstemmelse med traktaterne.

b.   Hvad

Vi ønsker som formænd for Europa-Parlamentet, Rådet og Europa-Kommissionen at give borgerne mulighed for at få indflydelse på det, der er vigtigt for dem.

Som en afspejling af Det Europæiske Råds strategiske dagsorden, de politiske retningslinjer for Europa-Kommissionen for 2019-2024 og udfordringerne som følge af covid-19-pandemien vil drøftelserne bl.a. omfatte:

Opbygning af et sundt kontinent, bekæmpelse af klimaændringer og miljømæssige udfordringer, en økonomi, der tjener alle, social retfærdighed, lighed og solidaritet mellem generationerne, digital omstilling i Europa, europæiske rettigheder og værdier, herunder retsstatsprincippet, migrationsudfordringer, sikkerhed, EU's rolle i verden, Unionens demokratiske fundament og hvordan de demokratiske processer, der styrer Den Europæiske Union, kan styrkes. Drøftelserne kan også omfatte tværgående spørgsmål vedrørende EU's evne til at levere med hensyn til politiske prioriteter, f.eks. bedre regulering, anvendelse af nærhedsprincippet og proportionalitetsprincippet, gennemførelse og håndhævelse af gældende EU-ret og gennemsigtighed.

Konferencens rammer bør afspejle de områder, hvor Den Europæiske Union har kompetence til at handle, eller hvor Den Europæiske Unions indsats vil være til gavn for EU-borgerne.

Det står borgerne frit for at rejse yderligere spørgsmål, der har betydning for dem.

c.   Konferencens principper

Konferencen er baseret på inklusivitet, åbenhed og gennemsigtighed, samtidig med at borgernes privatliv og EU's databeskyttelsesregler respekteres. EU-borgerpanelerne, der tilrettelægges på europæisk plan, transmitteres, og onlineindlæg samt dokumentation stilles til rådighed på platformen.

Konferencen, dens forvaltning og arrangementer, der tilrettelægges som led heri, hviler også på EU's værdier som forankret i EU-traktaterne og Den Europæiske Unions charter om grundlæggende rettigheder.

Konferencen kan kendes på en enkelt identitet og et konferencecharter, som alle, der tilrettelægger arrangementer, skal tilslutte sig.

Udfærdiget i Bruxelles, den 10. marts 2021.

På Europa-Parlamentets vegne

Image 1

David Maria SASSOLI

Formand

På Rådets vegne

Image 2

António COSTA

Formand

På Europa-Kommissionens vegne

Image 3

Ursula VON DER LEYEN

Formand

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| 18.3.2021 | DA | Den Europæiske Unions Tidende | CI 91/5 |
| --- | --- | --- | --- |

18.3.2021

DA

Den Europæiske Unions Tidende

CI 91/5

---

Meddelelse fra Europa-Parlamentet vedrørende Den Europæiske Borgerpris

CIVI EUROPAEO PRAEMIUM

(2021/C 91 I/02)

Komitéen for Den Europæiske Borgerpris afholdt sit årlige møde den 9. februar 2021 med Dita Charanzová, næstformand i Europa-Parlamentet og formand for Komitéen for den Europæiske Borgerpris, som formand.

På dette møde blev der opstillet nedenstående liste over prismodtagere i 2020.

Priserne vil blive overrakt ved en offentlig ceremoni i prismodtagernes medlemsstater, som organiseres af Europa-Parlamentets forbindelseskontorer. Prismodtagerne vil også deltage i en central prisoverrækkelsesceremoni i Europa-Parlamentet i Bruxelles eller Strasbourg i november 2021.

CIVI EUROPAEO PRAEMIUM

Prismodtagere/Vindere

| 1. | Belgien: Generation Climate Europe |
| --- | --- |

1.

Belgien: Generation Climate Europe

| 2. | Bulgarien: Foundation »Music for Bulgaria« |
| --- | --- |

2.

Bulgarien: Foundation »Music for Bulgaria«

| 3. | Bulgarien: Legal Art Centre |
| --- | --- |

3.

Bulgarien: Legal Art Centre

| 4. | Den Tjekkiske Republik: CIIRC CTU Czech Institute of Informatics, Robotics and Cybernetics, Czech Technical University i Prag |
| --- | --- |

4.

Den Tjekkiske Republik: CIIRC CTU Czech Institute of Informatics, Robotics and Cybernetics, Czech Technical University i Prag

| 5. | Tyskland: Europäisches Jugendparlament in Deutschland e.V. |
| --- | --- |

5.

Tyskland: Europäisches Jugendparlament in Deutschland e.V.

| 6. | Estland: Tallinna Keskraamatukogu |
| --- | --- |

6.

Estland: Tallinna Keskraamatukogu

| 7. | Irland: Irish Girl Guides Europe Badge |
| --- | --- |

7.

Irland: Irish Girl Guides Europe Badge

| 8. | Irland: Family Carers Ireland |
| --- | --- |

8.

Irland: Family Carers Ireland

| 9. | Grækenland: Symbiosis |
| --- | --- |

9.

Grækenland: Symbiosis

| 10. | Spanien: Red de solidaridad vecinal Somos Tribu VK |
| --- | --- |

10.

Spanien: Red de solidaridad vecinal Somos Tribu VK

| 11. | Frankrig: Banlieue Santé |
| --- | --- |

11.

Frankrig: Banlieue Santé

| 12. | Kroatien: Scout and Guide Association of Croatia |
| --- | --- |

12.

Kroatien: Scout and Guide Association of Croatia

| 13. | Italien: 6023 APS |
| --- | --- |

13.

Italien: 6023 APS

| 14. | Cypern: ICLAIM |
| --- | --- |

14.

Cypern: ICLAIM

| 15. | Cypern: Κώστας Βήχας |
| --- | --- |

15.

Cypern: Κώστας Βήχας

| 16. | Letland: Organizācija ManaBalss — Sabiedrības Līdzdalības Fonds |
| --- | --- |

16.

Letland: Organizācija ManaBalss — Sabiedrības Līdzdalības Fonds

| 17. | Litauen: Ltd »Burokelis ir krapas« |
| --- | --- |

17.

Litauen: Ltd »Burokelis ir krapas«

| 18. | Luxembourg: Scouting in Luxembourg |
| --- | --- |

18.

Luxembourg: Scouting in Luxembourg

| 19. | Ungarn: Oltalom Karitatív Egyesület |
| --- | --- |

19.

Ungarn: Oltalom Karitatív Egyesület

| 20. | Ungarn: Laura Sarolta Baritz |
| --- | --- |

20.

Ungarn: Laura Sarolta Baritz

| 21. | Malta: Lockdown Festival |
| --- | --- |

21.

Malta: Lockdown Festival

| 22. | Nederlandene: Stichting Geen Grens |
| --- | --- |

22.

Nederlandene: Stichting Geen Grens

| 23. | Østrig: Euro Babble |
| --- | --- |

23.

Østrig: Euro Babble

| 24. | Østrig: Caritas für Menschen in Not |
| --- | --- |

24.

Østrig: Caritas für Menschen in Not

| 25. | Polen: Inicjatywa »Wolne Sądy« |
| --- | --- |

25.

Polen: Inicjatywa »Wolne Sądy«

| 26. | Portugal: Corpo Nacional de Escutas (CNE) — Escutismo Católico Português |
| --- | --- |

26.

Portugal: Corpo Nacional de Escutas (CNE) — Escutismo Católico Português

| 27. | Rumænien: Dăruieşte Aripi Association |
| --- | --- |

27.

Rumænien: Dăruieşte Aripi Association

| 28. | Slovakiet: OLYMP |
| --- | --- |

28.

Slovakiet: OLYMP

| 29. | Finland: Finnish Association for Nature Conservation |
| --- | --- |

29.

Finland: Finnish Association for Nature Conservation

| 30. | Sverige: Yalla Trappan |
| --- | --- |

30.

Sverige: Yalla Trappan

---